O **presidente de Gabón** é o xefe de Estado de Gabón. 

É elixido cada sete anos por sufraxio universal e directo. Un total de tres persoas (sen contar dous presidentes en funcións) exerceron o cargo de presidente dende a independencia do país en 1960.

Descrición do cargo
-------------------

### Elección

O presidente da república é elixido por sufraxio universal e directo para un mandato presidencial de sete anos, renovable. As eleccións son gañadas polo candidato que obteña o maior número de votos. Todos os cidadáns gaboneses, homes e mulleres, que teñan polo menos corenta anos, que residiran en Gabón durante polo menos doce meses, e que gocen dos seus plenos dereitos civís e políticos son elixibles para o cargo de presidente.

O Tribunal Constitucional pode ampliar os prazos previstos conforme ao artigo 11, pero as eleccións non poderán celebrarse máis de trinta e cinco días despois da data da decisión do Tribunal Constitucional. Se a aplicación das políticas dos parágrafos presentes pospón a elección a unha data máis alá do último día no cargo do actual presidente, permanecerá no cargo ata a elección do sucesor.

### Xuramento do cargo

O xuramento presidencial marca o comezo do mandato presidencial. Pode non ter lugar antes da decisión do Tribunal Constitucional de proclamar os resultados das eleccións oficiais.

No momento do acceso do presidente ao cargo, este realizará o seguinte xuramento ante o Parlamento e o Tribunal Constitucional, coa man esquerda sobre a Constitución e a outra man levantada ante a bandeira nacional:

> 
> 
> Prometo dedicar todas as miñas enerxías ao ben do pobo gabonés, asegurar o seu benestar e protexelos de toda desgraza, respectar e defender a Constitución e o Estado de Dereito, cumprir conscientemente os deberes da miña posición e ser xusto con todos.
> 
> 

### Vacante

En caso de vacante do cargo presidencial por calquera motivo ou unha discapacidade permanente do actual presidente, afirmado polo Tribunal Constitucional convocado polo goberno a través da maioría absoluta dos seus membros, ou no seu defecto, polas mesas das dúas cámaras do Parlamento con maioría dos seus membros, o presidente do Senado exercerá temporalmente as funcións de presidente da república, ou en caso de discapacidade permanente do presidente do Senado, afirmado polo Tribunal Constitucional convocado nas mesmas condicións, o vicepresidente primeiro do Senado desempeñará temporalmente as funcións da oficina presidencial.

A autoridade que asuma o cargo presidencial interino investirase temporalmente cos deberes e poderes completos do presidente da república, coa excepción de determinados deberes e poderes previstos nos artigos 18, 19 e o primeiro parágrafo do 116. O presidente interino non poderá presentarse como candidato ás seguintes eleccións presidenciais.

En caso de vacante, ou se a discapacidade do presidente é declarada permanente polo Tribunal Constitucional, as votacións para novo presidente, excluídos os casos de emerxencia anunciados polo Tribunal Constitucional, terán lugar entre trinta e sesenta días despois do inicio da vacante ou da declaración dunha incapacidade permanente do presidente.

Lista
-----

Lenda
**Partidos políticos**

* Bloque Democrático Gabonés (BDG) → Partido Democrático Gabonés (PDG)
* Alianza Democrática e Republicana (ADERE)

**Status**

* Presidente en funcións

| Nº | Foto | Nome | Eleccións | Mandato | Afiliación política | Primeiro Ministro |
| --- | --- | --- | --- | --- | --- | --- |
| Inicio | Fin | Tempo no cargo |
| 1 |  | Léon M'ba  (1902–1967) | 1961 1967 | 17 de agosto de 1960 | 27 de novembro de 1967 (morto no cargo) | 7 anos e 102 días | BDG | El mesmo |
| 2 |  | Omar Bongo Ondimba  (1935–2009) | 19731979
1986199319982005 | 2 de decembro de 1967 | 8 de xuño de 2009  (morto no cargo) | 41 anos e 188 días | BDG/PDG | Léon Mébiame  Casimir Oyé-Mba Paulin Obame-Nguema Jean-François Ntoutoume Emane  Jean Eyeghé Ndong |
| - |  | **Didjob Divungi Di Ndinge**  **(1946–)** | - | 6 de maio de 2009 | 10 de xuño de 2009 | 35 días | ADERE | Jean Eyeghé Ndong |
| - |  | **Rose Francine Rogombé** **(1942–2015)** | - | 10 de xuño de 2009 | 16 de outubro de 2009 | 128 días | PDG | Jean Eyeghé Ndong Paul Biyoghé Mba |
| 3 |  | Ali Bongo Ondimba  (1959–) | 20092016 | 16 de outubro de 2009 | 30 de agosto de 2023 | 13 anos e 318 días | PDG | Paul Biyoghé Mba
Raymond Ndong Sima
Daniel Ona Ondo
Emmanuel Issoze-Ngondet
Julien Nkoghe Bekale |
| - |  | **Brice Oligui** | - | 30 de agosto de 2023 | presente |  | Militar | *Vacante* |
|

1. ↑  Brevemente interrompido durante o golpe de Estado do 17-18 de febreiro de 1964
2. ↑  Anteriormente chamado Albert-Bernard Bongo. Cambiou de nome o 29 de setembro de 1973, despois de converterse ao islam. Engadiu Ondimba ao nome o 15 de novembro de 2003.
3. ↑  Presidente en funcións mentres Bongo estivo hospitalizado.
4. ↑  Sucedeu constitucionalmente a Bongo tras a morte deste.
5. ↑  Fillo de Omar Bongo Ondimba.

Notas
-----

1. ↑  "Top 15 Highest Paid African Presidents 2017" (en inglés). 15 de decembro de 2016. Arquivado dende o orixinal o 22 de setembro de 2019. Consultado o 19 de maio de 2020.
2. 1 2 3 4 5 6 7  "Constitución de Gabón" (en inglés). Consultado o 20 de maio de 2020.

Véxase tamén
------------

### Outros artigos

* Primeiro ministro de Gabón

### Ligazóns externas

* 

* Páxina web oficial *(en francés)*.
* Dirixentes do mundo - Gabón
* Constitución de Gabón de 1991 (modificada en 2011) *(en inglés)*.